

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019. gada 13.jūnijā Nr.357

 (prot. Nr.22, 6.§)

## Par grozījumiem Daugavpils pilsētas domes 09.08.2018. lēmumā Nr. 401

**„Par atbalstu projektam “Kultūras mantojuma objekta publiskās ārtelpas attīstības un pieejamības veicināšana tūrisma pakalpojumu daudzveidošanai Daugavpils pilsētā”**

Pamatojoties uz likuma „Par pašvaldībām” 21.panta ievaddaļu, Ministru kabineta 2017.gada 24.oktobra noteikumiem Nr. 635 “Darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.5.1. specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”, iepirkuma procedūras Nr. DPD 2018/100 rezultātiem, Daugavpils pilsētas domes Attīstības komitejas 2019. gada 6.jūnija sēdes protokolu Nr.10, Daugavpils pilsētas domes Finanšu komitejas 2019. gada 6.jūnija sēdes protokolu Nr.18, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, A.Zdanovskis), PRET – nav, ATTURAS – nav, Daugavpils pilsētas dome nolemj:

## Izdarīt šādus grozījumus Daugavpils pilsētas domes 2018.gada 9.augusta lēmumā

## Nr. 401 „Par atbalstu projektam “Kultūras mantojuma objekta publiskās ārtelpas attīstības un pieejamības veicināšana tūrisma pakalpojumu daudzveidošanai Daugavpils pilsētā”:

1.1. Lēmuma pielikuma „Projekta „Kultūras mantojuma objekta publiskās ārtelpas attīstības un pieejamības veicināšana tūrisma pakalpojumu daudzveidošanai Daugavpils pilsētā” apraksts” sadaļā “Projekta ilgums” aizstāt vārdus “(2019. gada janvāris – 2021. gada janvāris)” ar vārdiem “(2019.gada jūnijs – 2021.gada jūnijs)”.

1.2. Lēmuma pielikuma „Projekta „Kultūras mantojuma objekta publiskās ārtelpas attīstības un pieejamības veicināšana tūrisma pakalpojumu daudzveidošanai Daugavpils pilsētā” apraksts” sadaļā „Projekta izmaksas”:

1.2.1. aiz vārdiem “Projekta kopējās izmaksas” aizstāt skaitli „4 080 308,50 EUR” ar skaitli „4 757 174,31”;

1.2.2. aiz vārdiem “Neattiecināmas izmaksas” aizstāt skaitli „526 037,91 EUR” ar skaitli „1 202 903,72”.

1.3. Lēmuma pielikuma „Projekta „Kultūras mantojuma objekta publiskās ārtelpas attīstības un pieejamības veicināšana tūrisma pakalpojumu daudzveidošanai Daugavpils pilsētā” apraksts” sadaļā “Projekta galvenās aktivitātes” izteikt 1.punktu jaunā redakcijā: “Daugavpils cietokšņa bijušā Inženierarsenāla 3.kārtas remontdarbi: Rietumu korpusa iekštelpu restaurācijas un apdares darbi, ārējo un iekšējo inženiertīklu izbūve, lifta montāža”.

Pielikumā: Projekta “Kultūras mantojuma objekta publiskās ārtelpas attīstības un pieejamības

 veicināšana tūrisma pakalpojumu daudzveidošanai Daugavpils pilsētā” apraksts.

#### Domes priekšsēdētājs (personiskais paraksts) A.Elksniņš